17.    ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ     Αριθ. 142 της 14/16 Νοεμ. 1962     (ΦΕΚ Α΄ 196) Περί ρυθμίσεως θεμάτων αφορώντων εις την συγγραφήν, κρίσιν και έκδοσιν διδακτικών βιβλίων κλπ. Εκυρώθη δια του άρθρ. πρώτου του Ν.Δ. 4320/1963 (κατωτ. αριθ. 19). Συγγραφή Σχολικών Βιβλίων Άρθρ.1.-1.Δι’ αποφάσεως του Υπουργού Εθνικής Παιδείας και Θρησκευμάτων, εκδιδομένης μετά γνώμης του Ανωτάτου Συμβουλίου Εκπαιδευτικού Προγράμματος (Α.Σ.Ε.Π.) και δημοσιευομένης εις την Εφημερίδα της Κυβερνήσεως, προκηρύσσεται διαγωνισμός προς συγγραφήν διδακτικών και βοηθητικών βιβλίων της στοιχειώδους και μέσης εκπαιδεύσεως αναλόγως των εκάστοτε αναγκών. 2.Εν τη προκηρύξει του διαγωνισμού, ήτις δημοσιεύεται δις εν περιλήψει εις δύο των εν Αθήναις εκδιδομένων ημερησίων πρωϊνών εφημερίδων, ορίζεται η ποσότης και η οικονομίας της ύλης, εν γενικαίς γραμμαίς, των προκηρυσσομένων βιβλίων, η προθεσμία της υποβολής τούτων προς κρίσιν, τα απονεμητέα βραβεία και χρηματικά έπαθλα, ως και πάσα άλλη αναγκαία λεπτομέρεια. «3.Η συγγραφή και η έκδοσις διδακτικών και βοηθητικών βιβλίων των επαγγελματικών και τεχνικών σχολών ενεργείται υπό του εν Αθήναις εδρεύοντος Ιδρύματος Ευγενίδη και δαπάναις αυτού κατά τα δι’ αποφάσεων του Υπουργού Εθνικής Παιδείας και Θρησκευμάτων καθοριζόμενα των εν λόγω βιβλίων γινομένης εκάστοτε υπό του ως είρηται Ιδρύματος. Η διάταξις του άρθρ. 26 παρ. 3 του Ν.Δ. 3971/59 καταργείται». Η παρ. 3 προσετέθη δια της παρ. 1 του άρθρου δευτέρου του Ν.Δ.4320/1963 (κατωτέρω αριθ. 19). Βραβεία - Χρηματικά έπαθλα Άρθρ.10.-13.(Προβλέποντα περί εκπαιδευτικών λειτουργών παρατίθενται εν τόμ. 32 σελ. 176,12). Εξουσιοδοτήσεις Άρθρ.14.-1.Τα της συνθέσεως, διαρθρώσεως και αρμοδιοτήτων των Υπηρεσιών του Ο.Ε.Δ.Β. τα της καταστάσεως του παρ’ αυτώ πάσης φύσεως προσωπικού, τα των αποδοχών τούτου ως και τα της διαθέσεως των πόρων του Οργανισμού, ρυθμίζονται «δια Β.Δ/των, εκδιδομένων τη προτάσει των Υπουργών Εθνικής Παιδείας και Θρησκευμάτων και Οικονομικών», μετά γνώμην του Δ.Σ. του Οργανισμού. Τα εντός « » αντικατεστάθησαν ως άνω δια της παρ. ΙΧ του άρθρου δευτέρου του Ν.Δ. 4320/1963 (κατωτ. αριθ. 19).  «Δι’ αποφάσεων του Δ.Σ. του Ο.Ε.Δ.Β. εγκρινομένων υπό των Υπουργών Εθνικής Παιδείας και Θρησκευμάτων και Οικονομικών, το πάσης φύσεως προσωπικόν του Οργανισμού το προσφέρον τας υπηρεσίας του επί σχέσει ιδιωτικού δικαίου δύναται να μονιμοποιηθή μετά 5ετή υπηρεσίαν εν τω Οργανισμώ. Αι συνιστώμεναι θέσεις δια τας τοιαύτας μονιμοποιήσεις προστίθενται εις τας θέσεις ομοειδών κλάδων και εντός των πλαισίων των κατά κλάδον ενιαίων θέσεων. Δια την μονιμοποίησιν και διορισμόν του προσωπικού τούτου απαιτούνται τα δια τους οικείους κλάδους απαιτούμενα τυπικά προσόντα πλην του της ηλικίας». Το εντός «» εδάφιον προσετέθη δια της VIII του άρθρου δευτέρου του Ν.Δ. 4320/1963 (κατωτ. αριθ. 19). 32.Ι.β.17 Οργανισμός Εκδόσεως Σχολικών Βιβλίων 2.Δι΄ αποφάσεως του Δ.Σ. του Οργανισμού, εγκρινομένης δι΄ αποφάσεως του Υπουργού Εθνικής Παιδείας και Θρησκευμάτων, δύναται να προσληφθώσι δυνάμει συμβάσεως εργασίας ιδιωτικού δικαίου ωρισμένου χρόνου πρόσωπα κεκτημένα, σχετικάς προς την αποστολήν του Οργανισμού γνώσεις και πείραν. 3. «Δια Β.Δ/των εκδιδομένων προτάσει του Υπουργού Εθνικής Παιδείας και Θρησκευμάτων» μετά γνώμην του Δ.Σ. του Οργανισμού ρυθμίζονται τα της εκδόσεως και διαθέσεως υπό του Οργανισμού των παραδόσεων και συγγραμμάτων καθηγητών των ανωτάτων εκπαιδευτικών ιδρυμάτων ως και των διδακτικών και βοηθητικών βιβλίων της στοιχειώδους και μέσης εν γένει εκπαιδεύσεως άμα δε και περιοδικών χάριν των μαθητών της στοιχειώδους και μέσης εν γένει εκπαιδεύσεως. Τα εντός « » αντικατεστάθησαν ως άνω δια της παρ. ΙΧ του άρθρου δευτέρου του Ν.Δ. 4320/1963 (κατωτ. αριθ. 19). Άρθρ.15.-(Προβλέπον περί του λογαριασμού Μαθητικής Προνοίας παρατίθεται κατωτ. σελ. 746). Άρθρ.16.-Αι περί μειουμένων εκπαιδευτικών τελών κλπ. διατάξεις αι ισχύουσαι εις τα Πανεπιστήμια δια τους δημοσίους υπαλλήλους και τα τέκνα αυτών, επεκτείνονται αναλόγως και εις την Πάντειον Ανωτάτην Σχολήν Πολιτικών Επιστημών από του ακαδημαϊκού έτους 1962-63. Άρθρ.17.-(Παρατίθεται εν τόμ. 32 σελ. 44, 21). Τελικής διάταξις Άρθρ.18.-1.Αι διατάξεις της παρούσης εφαρμόζονται και επί προκηρυχθέντων και υποβληθέντων ήδη προς κρίσιν βιβλίων. 2.Τα άρθρ. 1 και 2 του Ν.Δ. 3068/54 «περί τρόπου κρίσεως και επιλογής των σχολικών βιβλίων κλπ.» καταργούνται, ως και πάσα ετέρα διάταξις αντικειμένη τη παρούση. Άρθρ.2.-1.Δι’ αποφάσεως του Υπουργού Εθνικής Παιδείας και Θρησκευμάτων, εκδιδομένης μετά γνώμην του Διοικητικού Συμβουλίου του Οργανισμού Εκδόσεως Σχολικών Βιβλίων (Ο.Ε.Σ.Β.), μετονομαζομένου εις Οργανισμόν Εκδόσεως Διδακτικών Βιβλίων (Ο.Ε.Δ.Β.), ορίζονται δι’ έκαστον βιβλίον τρία χρηματικά βραβεία, ως και δύο έπαινοι μετά χρηματικού επάθλου, ποσού αναλόγου προς την σημασίαν του βιβλίου. 2.Τα χρηματικά βραβεία και οι έπαινοι μετά χρηματικού επάθλου απονέμονται εις τα κρινόμενα ως καλύτερα πέντε πρώτα βιβλία, μη επιτρεπομένου του καταμερισμού   των χρηματικών βραβείων και επαίνων μετά χρηματικού επάθλου προς βράβευσιν πλειόνων των πέντε βιβλίων. Η δαπάνη των υπό του παρόντος άρθρου προβλεπομένων χρηματικών βραβείων και επαίνων μετά χρηματικού επάθλου βαρύνει τον προϋπολογισμόν εξόδων του Οργανισμού Εκδόσεως Διδακτικών Βιβλίων. Συμβούλιον κρίσεως σχολικών βιβλίων Άρθρ.3.-«1.Η κρίσις των υποβαλλομένων σχολικών βιβλίων γίνεται υπό ενδεκαμελούς συμβουλίου κρίσεως, αποτελουμένου εκ τριών φιλολόγων, δύο μαθηματικών, δύο φυσικών, ενός θεολόγου και ενός παιδαγωγού, προερχομένων εξ ανωτέρων και ανωτάτων εκπαιδευτικών εν ενεργεία ή συνταξιούχων και δύο εκπαιδευτικών λειτουργών εν ενεργεία στοιχειώδους εκπαιδεύσεως, κεκτημένων πτυχίων μετεκπαιδεύσεως εν τω Πανεπιστημίω». Η παρ. 1 αντικατεστάθη ως άνω δια της παρ. ΙΙ του άρθρου δευτέρου του Ν.Δ. 4320/1963 (κατωτ. αριθ. 19). 2.Το συμβούλιον τούτο συγκροτείται δι’ αποφάσεως του Υπουργού Εθνικής Παιδείας και Θρησκευμάτων δι’ ης ορίζεται και ο πρόεδρος και αντιπρόεδρος αυτού. Η θητεία πάντων των μελών του συμβουλίου είναι τριετής δυναμένη να ανανεωθή. 3.Γραμματεύς του συμβουλίου ορίζεται δι’ αποφάσεως του Υπουργού Εθνικής Παιδείας και Θρησκευμάτων επί τριετεί θητεία εις των παρά τω Ανωτάτω Εκπαιδευτικώ Συμβουλίω υπηρετούντων υπαλλήλων επί 6ω τουλάχιστον βαθμώ. 4.Ο πρόεδρος, ο αντιπρόεδρος και τα μέλη του συμβουλίου κρίσεως σχολικών βιβλίων, άτινα εφ’ όσον προέρχονται εξ εκπαιδευτικών εν ενεργεία, τελούν εν αποσπάσει, απασχολούνται αποκλειστικώς με την κρίσιν των διδακτικών βιβλίων. Εις τούτους, εφ’ όσον παρέχουν υπηρεσίαν πέραν των ωρών των κυρίων καθηκόντων των, προκειμένου περί εκπαιδευτικών εν ενεργεία ως και εις τους συνταξιούχους προσλαμβανομένους δυνάμει συμβάσεως ιδιωτικού δικαίου, καταβάλλεται υπό του Ο.Ε.Δ.Β. μηνιαία αποζημίωσις καθοριζομένη δι’ αποφάσεως των Υπουργών Εθνικής Παιδείας και Θρησκευμάτων και Οικονομικών, εκδιδομένης μετά γνώμην του Δ.Σ. του Ο.Ε.Δ.Β. 5.Προς διεξαγωγήν του έργου κρίσεως ορίζονται δι’ αποφάσεως του Υπουργού Εθνικής Παιδείας και Θρησκευμάτων, εις ή δύο κριταί δι’ έκαστον των κρινομένων σχολικών βιβλίων αναλόγως της εκτάσεώς των και του περιεχομένου των, εκ των εν ενεργεία εκπαιδευτικών λειτουργών, ή συνταξιούχων μη μελών του ως άνω συμβουλίου, κεκτημένων δε ικανότητα περί την κρίσιν των βιβλίων. 6.Κριταί έχοντες την ιδιότητα του εκπαιδευτικού εν    ενεργεία    δύνανται    ν’  απαλλάσ(Μετά την σελ. 718,02(γ) Σελ.718,021 Τεύχος 465-Σελ.121 Οργανισμός Εκδόσεως Σχολικών Βιβλίων 32.Ι.β.17 σωνται της ασκήσεως των καθηκόντων της οργανικής αυτών θέσεως, κατά την διάρκειαν της απασχολήσεώς των. Εις τους κριτάς, εφ’ όσον εντός της εν τη αυτή ως άνω αποφάσει προκαθωρισμένης προθεσμίας, υποβάλλωσι τας οικείας εκθέσεις των, καταβάλλεται άμα τη υποβολή τούτων, εφ’ άπαξ αποζημίωσις, υπό του Ο.Ε.Δ.Β. κατά λόγον της εκτάσεως και των δυσχερειών της ανατιθεμένης εργασίας, οριζομένη δι’ αποφάσεως των Υπουργών Εθνικής Παιδείας και Θρησκευμάτων και Οικονομικών, εκδιδομένης μετά γνώμην του συμβουλίου κρίσεως σχολικών βιβλίων. 7.Τα της απαρτίας, συνεδριών, λήψεως αποφάσεων ως και πάσα λεπτομέρεια αναφερομένη εις την λειτουργίαν του συμβουλίου, κανονισθήσονται δι’ αποφάσεως του Υπουργού Εθνικής Παιδείας και Θρησκευμάτων, εκδιδομένης μετά γνώμην του Α.Σ.Ε.Π. Διαδικασία κρίσεως και εγκρίσεως Άρθρ.4.-1.Οι επιθυμούντες να μετάσχωσι του διαγωνισμού συγγραφείς υποβάλλουσι τα έργα αυτών εντός της κατά την παρ. 2 του άρθρ. 1    της παρούσης    καθοριζομένης    προθεΣελ. 718,022 Τεύχος 465-Σελ.122 32.Ι.β.17 Οργανισμός Εκδόσεως Σχολικών Βιβλίων σμίας εις την Διεύθυνσιν διδακτικών βιβλίων του Υπουργείου Εθνικής Παιδείας και Θρησκευμάτων εις πέντε δακτυλογραφημένα ή έντυπα αντίτυπα δι’ αιτήσεως αυτών εις ην επισυνάπτεται και γραμμάτιον καταθέσεως παρά τω Δημοσίω Ταμείω παραβόλου υπέρ του κρατικού προϋπολογισμού, οριζομένου δι’ αποφάσεως των Υπουργών Εθνικής Παιδείας και Θρησκευμάτων και Οικονομικών. 2.Τα υποβαλλόμενα βιβλία μετά παρατηρήσεων περί της συμμορφώσεως ή μη εις τους τυπικούς όρους της προκηρύξεως τους αναφερομένους εις την προθεσμίαν υποβολής και έκτασιν ύλης, σφραγίζονται και θεωρούνται υπό του Διευθυντού της Διευθύνσεως διδακτικών βιβλίων και παραπέμπονται εντός δέκα πέντε ημερών το βραδύτερον, εις το συμβούλιον κρίσεως σχολικών βιβλίων. 3.Ο πρόεδρος του συμβουλίου αναθέτει εις εν των μελών την εισήγησιν δι’ εν έκαστον των υπό κρίσιν βιβλίων, όπερ εν συνεργασία μετά των εν παρ. 5 του προηγουμένου άρθρου κριτών, καταρτίζει εντός της εν άρθρ. 3 παρ. 6 καθοριζομένης προθεσμίας κοινήν έκθεσιν ή εν περιπτώσει διαφωνίας χωριστήν έκαστος τοιαύτην, εις ην αναλύονται τα προτερήματα και ελαττώματα τούτων και προτείνεται η έγκρισις ή απόρριψίς των. Η έκθεσις αύτη κοινοποιείται εις τους ενδιαφερομένους συγγραφείς, οίτινες δικαιούνται όπως εντός δέκα ημερών υποβάλωσιν υπόμνημα εις το συμβούλιον περιέχον τας παρατηρήσεις των. Το συμβούλιον εξετάζει τας εκθέσεις, ως και τας παρατηρήσεις των ενδιαφερομένων και αποφαίνεται ητιολογημένως περί της εγκρίσεως ή απορρίψεως των υπό την κρίσιν του υποβληθέντων βιβλίων. Του συμβουλίου κρίσεως μετέχουν και οι κατά τας διατάξεις της παρ. 5 του άρθρ. 3 οριζόμενοι κριταί άνευ ψήφου. 4.Η πράξις του συμβουλίου μετά του φακέλλου (αντιγράφου πρακτικών, εκθέσεων παρατηρήσεων κλπ.) υποβάλλεται εις τον Υπουργόν Εθνικής Παιδείας και Θρησκευμάτων, όστις αποφαίνεται περί της κυρώσεως ή μη ταύτης, δικαιούμενος εις περίπτωσιν διαφωνίας, του ενός τρίτου των μελών του συμβουλίου, να αναπέμψη το βιβλίον εντός δεκαπενθημέρου εις το αυτό συμβούλιον προς νέαν κρίσιν. Κατά την επ’ αναπομπή κρίσιν μετέχουσι του συμβουλίου τρία μέλη του Ανωτάτου Εκπαιδευτικού Συμβουλίου (Α.Ε.Σ.), οριζόμενα δι’ αποφάσεως του Υπουργού Εθνικής Παιδείας και Θρησκευμάτων, λαμβανομένης μετά γνώμην του συμβουλίου τούτου. Εντός μηνός από της αναπομπής το συμβούλιον τούτο υποχρεούται να προβή εις νέαν ητιολογημένην κρίσιν, υποβάλλει δε αντίγραφον της πράξεώς του εις τον Υπουργόν προς εκτέλεσιν. 5.Εις περίπτωσιν καθ’ ην ουδέν των υποβληθέντων βιβλίων κρίνεται άξιον βραβεύσεως, δύναται ο Υπουργός είτε να επαναλάβη τον διαγωνισμόν, είτε να αναθέση την   συγγραφήν εις εν ή πλείονα πρόσωπα, εκπαιδευτικούς εν ενεργεία ή συνταξιούχους ή καθηγητάς ή υφηγητάς ανωτάτων σχολών, οριζομένους μετά γνώμην του Α.Σ.Ε.Π. Εις τους ανωτέρω καταβάλλεται υπό του ΟΕΔΒ εν πάση περιπτώσει αποζημίωσις κατά τας περί απονομής βραβείων και επάθλων διατάξεις της παρούσης. Προς κρίσιν και έγκρισιν και των βιβλίων τούτων ακολουθείται η κατά τα ανωτέρω οριζομένη διαδικασία. 6.Η έγκρισις των βιβλίων ισχύει επί μίαν τετραετίαν δυναμένη εν συνεχεία να παρατείνηται δι’ αποφάσεων του Υπουργού Εθνικής Παιδείας και Θρησκευμάτων, εκδιδομένων μετά γνώμην του Α.Σ.Ε.Π., υποχρεουμένου του Ο.Ε.Δ.Β. να καταβάλη δι’ έκαστον έτος παρατάσεως το εν πέμπτον του χρηματικού ποσού του απονεμηθέντος βραβείου. Καθ’ εκάστην ανατύπωσιν των εγκεκριμένων βιβλίων το συμβούλιον κρίσεως αποφαίνεται και περί των ενδεικνυομένων βελτιώσεων ή μεταβολών. Έκδοσις Βιβλίων Άρθρ.5.-Το συμβούλιον κρίσεως σχολικών βιβλίων αποφαίνεται περί του εκδοθησομένου υπό του Ο.Ε.Δ.Β. βιβλίου, όπερ δέον να έχη λάβει το α΄ βραβείον ή τοιούτου μη απονεμηθέντος το β΄ βραβείον εις τον βάσει της παρούσης προκηρυσσόμενον διαγωνισμόν. «Δια Β.Δ/τος εκδιδομένου προτάσει του Υπουργού Εθνικής Παιδείας και Θρησκευμάτων, μετά σύμφωνον γνώμην του Δ.Σ. του Ο.Ε.Δ.Β. δύναται να ρυθμισθούν τα της διαθέσεως εις το εμπόριον των σχολικών βιβλίων εκδόσεως του εν λόγω Οργανισμού». Το εντός «» εδάφιον προσετέθη δια της παρ. ΙΙΙ του άρθρου δευτέρου του Ν.Δ. 4320/1963 (κατωτ. αριθ. 19). Σύνθεσις Διοικητικού Συμβουλίου του  Ο.Ε.Δ.Β. Άρθρ.6.-1.Από της ισχύος της παρούσης το Διοικητικόν Συμβούλιον του Ο.Ε.Δ.Β. συγκροτείται ως ακολούθως: α)Εκ δύο Εκπαιδευτικών Λειτουργών Μέσης Εκπαιδεύσεως εν ενεργεία ή συνταξιούχων, εξ ων ο εις Πρόεδρος και ο έτερος Αντιπρόεδρος. β)εκ του Διευθυντού της Διευθύνσεως Διδακτικών Βιβλίων του Υπουργείου Εθνικής Παιδείας και Θρησκευμάτων. γ)Εκ του Διευθυντού του Εθνικού Τυπογραφείου. δ)Εξ ενός ανωτέρου υπαλλήλου του Υπουργείου Οικονομικών (Γεν. Λογιστήριον του Κράτους), υποδεικνυομένου υπό του Υπουργού Οικονομικών. ε)Εξ ενός ανωτέρου υπαλλήλου της Τραπέζης της Ελλάδος. (Αντί της σελ. 718,03(α) Σελ.718,03(β) 258-091 Οργανισμός Εκδόσεως Σχολικών Βιβλίων 32.Ι.β.17 ς)Εκ πέντε ειδικών προσώπων λαμβανομένων εκ του επιστημονικού ή καλλιτεχνικού κόσμου». Η σύνθεσις του Διοικητικού Συμβουλίου του Ο.Ε.Δ.Β. διετηρήθη καθορισθείσα ως άνω δια του Β.Δ. 234 της 26 Μαρτ./2 Απρ. 1965 (ΦΕΚ Α΄ 58)  «Τα υπό τα ανωτέρω στοιχεία καθοριζόμενα μέλη του Διοικητικού Συμβουλίου , του Ο.Ε.Δ.Β. μετά των αναπληρωτών των, διορίζονται δι’ αποφάσεως του Υπουργού Εθνικής Παιδείας και Θρησκευμάτων, δημοσιευομένης εις την Εφημερίδα της Κυβερνήσεως. Γραμματεύς του Συμβουλίου τούτου ορίζεται δι’ αποφάσεως του Υπουργού Εθνικής Παιδείας και Θρησκευμάτων εις υπάλληλος του Ο.Ε.Δ.Β. επί 7ω βαθμώ τουλάχιστον». Τα ανωτέρω εντός «» ετέθησαν εις αντικατάστασιν των παρ. 2 και 3 δια του Β.Δ. 234 της 26 Μαρτ./2 Απρ. 1965 (ΦΕΚ Α΄ 58). 4.Εις τον Πρόεδρον, τα μέλη και τον γραμματέα του Διοικητικού Συμβουλίου του Ο.Ε.Δ.Β. καταβάλλεται αποζημίωσις δι’ έξοδα κινήσεώς των υπό του Ο.Ε.Δ.Β. οριζομένη δι’ αποφάσεως των Υπουργών Εθνικής Παιδείας και Θρησκευμάτων και Οικονομικών. Διευθύνων Σύμβουλος Άρθρ.7.-Δι’ αποφάσεως του Υπουργού Εθνικής Παιδείας και Θρησκευμάτων ανατίθενται καθήκοντα διευθύνοντος συμβούλου εις εν των υπό στοιχ. ς΄ του εδάφ. 1 του προηγουμένου άρθρου μελών του Διοικητικού Συμβουλίου επί θητεία ίση προς την θητείαν του Διοικητικού Συμβουλίου. Ο διευθύνων σύμβουλος προΐσταται απασών των υπηρεσιών του οργανισμού και ασκεί τα καθήκοντά του κατά κυρίαν απασχόλησιν. Εφ’ όσον έχει την ιδιότητα του δημοσίου υπαλλήλου ή υπαλλήλου Ν.Π.Δ.Δ. τελεί εν αποσπάσει δια σχετικής Υπουργικής πράξεως. Εις τον διευθύνοντα σύμβουλον καταβάλλεται εκ του Ο.Ε.Δ.Β. μηνιαία αποζημίωσις οριζομένη δι’ αποφάσεων των Υπουργών Εθνικής Παιδείας και Θρησκευμάτων και Οικονομικών. Επιτροπαί παρά τω Ο.Ε.Δ.Β. Άρθρ.8.-1.Δι’ αποφάσεως του Υπουργού Εθνικής Παιδείας και Θρησκευμάτων δύνανται να συγκροτώνται παρά τω Ο.Ε.Δ.Β. επιτροπαί προς τεχνικήν και καλλιτεχνικήν βελτίωσιν των σχολικών βιβλίων και σύνταξιν σχολικών εντύπων βοηθημάτων, προς υποβοήθησιν της σχολικής εργασίας. Σελ.718,04(β) 2.Τα μέλη των επιτροπών τούτων, η θητεία ή η διάρκεια απασχολήσεώς των, η αποζημίωσις ή αμοιβή κατ’ ανάθεσιν εργασίας, ήτις καταβάλλεται υπό του Ο.Ε.Δ.Β. ως και πάσα ετέρα λεπτομέρεια καθορίζονται δι’ αποφάσεως των Υπουργών Εθνικής Παιδείας και Θρησκευμάτων και Οικονομικών, εκδιδομένης μετά γνώμην του Διοικητικού Συμβουλίου του Ο.Ε.Δ.Β.  Άρθρ.9.-1.(Τροποποιείται η παρ. 1 άρθρ. 3 Ν.Δ. 4247/1962, ανωτ. σελ. 698,21). 2.(Ερμηνεύεται η διάταξις της περιπτ. Β΄ γ της παρ. 1 άρθρ. 4 Ν.Δ. 4247/1962).